Diari Oficial de la Generalitat Valenciana


Sumari del DOGV 8302, del 24-05-2018 (2018/4810)

Notificacio de la sentència dictada en el procediment de divorci contenciós número 44/2015.
-------------------------------------------------------------------------------------------

### Dades del document

Número de DOGV
:   8302

Data del DOGV
:   24-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4810


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificacio de la sentència dictada en el procediment de divorci contenciós número 44/2015. [2018/4810]  
En aquest procediment de divorci contenciós número 44/2015, seguit a instàncies de Grabiela Anna María de Leo enfront de Hendrik Erik Van Der Laan, s'ha dictat la sentència que literalment diu així:  
  
  
«Dispositiva  
Estime la demanda formulada per Gabriela Anna María de Leo contra Hendrik Erik Van Der Laan, sobre adopció de mesures paternofilials (guarda, custòdia i aliments), i dispose els següents:  
  
a) S'atribueix a Gabriela Anna María de Leo la guarda i la custòdia dels seus fills menors d'edat [...], nascut el 28 d'agost de 2008, en Winschoten (Països Baixos), i [...], nascuda el 20 de gener de 2011, a Torrevieja (Alacant), sent exercida per ambdós progenitors de forma compartida la pàtria potestat sobre ells i establint-se com a règim de visites el de caps de setmana alterns des de les 17.00 hores del divendres fins a les 20.00 hores del diumenge, en els períodes de tardor i hivern, i fins a les 21.00 hores, a la primavera i estiu; la meitat de les vacances de Nadal i Setmana Santa, les quals començaran, als efectes del seu còmput, a les 10.00 hores del el matí del primer dia no lectiu i fins a les 20.00 hores del dia anterior al començament del col·legi; a l'estiu, les vacances seran per meitat en els mesos de juliol i agost, i es dividiran per quinzenes distribuïdes en dos parts, una primera que serà la primera quinzena de juliol i la primera quinzena d'agost i una segona que serà la segona quinzena de juliol i la segona quinzena d'agost; en tot cas, si els progenitors no es posaren d'acord, triarà període el pare en els anys parells i la mare en els anys imparells; els menors en tot cas seran arreplegats i reintegrats en el domicili de la mare per un familiar autoritzat i consensuat mentre estiga en vigor l'ordre d'allunyament i, una vegada complida aquesta, pel pare.  
  
b) S'imposa, a Hendrik Erik Van Der Laan, l'obligació de pagar, en concepte de pensió per aliments a favor dels seus fills, la quantitat de  200 euros mensuals per cada un d'ells, la qual cosa fa un total de 400 euros, suma que haurà de satisfer per mesos anticipats en el compte bancari que designe l'esposa o en el domicili d'aquesta, dins dels cinc primers dies de cada mes; s'estableix, com a base per a l'actualització d'aquestes quantitats, l'índex general del cost de la vida publicat anualment per l'Institut Nacional d'Estadística.  
c) S'acorda que ambdós pares sufraguen el 50 % de totes les despeses extraordinàries que produïsquen els fills menors d'edat i es reputen necessàries per a la seua adequada educació o salut i no es troben, en aquest últim cas, coberts pels segurs mèdics.  
d) S'autoritza ambdós progenitors a viatjar amb els menors fora de territori espanyol sempre que la destinació estiga en la Unió Europea.  
  
S'imposen les costes al demandat.  
Mode d'impugnació: per mitjà d'un recurs d'apel·lació que s'interposarà davant d'aquest jutjat dins del termini de vint dies comptat des de l'endemà de la notificació (art. 455 i 458, LECn).  
De conformitat amb la disposició addicional 15a de la Llei orgànica de poder judicial, perquè siga admés a tràmit el recurs d'apel·lació contra aquesta resolució, haurà de constituir un depòsit de 50 euros, que se li tornarà només en el cas que el recurs siga estimat.  
El depòsit es constituirà ingressant l'esmentada quantitat en el Banco Santander, en el compte corresponent a aquest expedient 4542-1494-30-1963-45, i s'indicarà, en el camp concepte, el codi «00 civil-apel·lació» i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà d'una transferència bancària, després d'omplir el codi de compte corrent (ccc, 20dígits), s'ha d'indicar, en el camp ?Concepte,- el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que s'haja de realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els que tinguen reconegut el dret a litigar gratuïtament, el Ministeri Fiscal, l??Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme.  
  
Publicació. La sentència anterior va ser donada, llegida i publicada pel/per la magistrat/ada que la va dictar mentre celebrava audiència pública en el mateix dia de la data; jo, la secretària judicial en done fe, a Orihuela, 19 de setembre de 2016.»  
  
Atés que es desconeix el domicili o la residència actuals i parador desconegut del demandat Hendrik Erik Van Der Laan en aquest procediment, de conformitat amb el que estableix l'article 497 de la Llei 1/2000, d'enjudiciament civil, s'ha disposat publicar aquest edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació al demandat i expedisc aquest edicte a fi que li valga de notificació en la forma oportuna.  
  
  
Orihuela, 9 de maig de 2018.- La lletrada de l'Administració de justícia: Rosario Collado Bueno.